விழுந்திலன் அன்றோ, மற்று அவ் வீடணன்!' என்று, விம்மித் தொழும் துணையவனை நோக்கி, துணுக்கமும் துயரும் நீக்கி, 'கொழுந்தியும் மீண்டாள்; பட்டான் அரக்கன்' என்று உவகை கொண்டான்	43 வானரத் தலைவர்கள் இராமனிடம் சேர்ந்து வணங்க, இராமன், 'விளைந்தது என்ன?' என வினாவுதல் '"தருமம்" என்று அறிஞர் சொல்லும் தனிப் பொருள் தன்னை இன்னே கருமம் என்று அனுமன் ஆக்கிக் காட்டிய தன்மை கண்டால், அருமை என் இராமற்கு? அம்மா! அறம் வெல்லும், பாவம் தோற்கும், இருமையும் நோக்கின்' என்னா, இராமன்பால் எழுந்து சென்றார்.	44